See raamat 19. sajandi ja 20. sajandi  alguse Tartu arhitektuurist on pikemat aega kestnud uurimistöö tulemus. Materjali vaadeldaval perioodil tegutsenud Tartu arhitektide kohta hakkas autor koguma Tartu ülikooli ajalootudengina 1980. aastate lõpul. Kokkuvõtva kuju sai uurimistöö 1999. aastal Eesti Kunstiakadeemias kaitstud magistriväitekirjas. Nüüd on see ilmunud kirjastuse Eesti Ajalooarhiiv väljaandel raamatuna, mõnevõrra täiendatud ja korrigeeritud kujul.